חוזה טיסה משפחתי - גרפונקלים

1. הטיול הזה הוא זכות ענקית. באתי קודם כל ליהנות. זה הכי חשוב. יותר מכל אטרקציה, יותר מכל חומר שנתקל בו בדרך.
2. אני מעריך/ה מאוד.
3. תמיד אהיה צמוד לאבא או אמא. במידה ואני רוצה ללכת למקום אחר, אני מבקש רשות.
4. אני זוכר/ת בעל פה את הטלפון של אמא וגם של אבא.
5. לעולם לא אמסור לאף אחד את השם המלא, את מספר הטלפון, אלא אם כן איבדתי את הורי ומנסים לעזור לי.
6. זו גם חופשה של אמא ואבא. גם להם מגיע לעשות כיף, להירגע ולחוות. אני אתן לכם את השקט שלכם מדי פעם. בכל זאת, אני פה בזכותכם.
7. אני מבין/ה שיש הרבה מקומות שההורים צריכים בהם ריכוז: בדרכים, במקומות חניה, בבחירת היעד הבא ותכנון ובזמן כזה אני אבחר להיות בשקט.
8. לכל אחד יש תפקיד. כגון: מר בטיחות וביטחון, מר שתיית מים, מר אוכל, מר דרכים וכו'. יש לקחת את התפקיד ברצינות רבה.
9. אני מתחייב/ת שאני מבין/ה שאלך הרבה ברגל.
10. אני מתחייב/ת שלא לשאול אם הגענו לנקודה יותר משלוש פעמים ביום.
11. הטלפון לא משתתף בארוחות, בנסיעות באוטו, בבילויים משותפים, בסיטואציות חברתיות. הוא לא מוזמן.
12. אני אחראי/ת להטעין את הטלפון שלי/האייפד וכו'.
13. בכל כניסה לרכב, עוצרים רגע וחושבים מה שכחנו, אם הכל בסדר, נרגעים לדקה, שמים את הכתובת ב- GPS , שמים שיר ב Youtube בנחת ויוצאים לדרך.
14. לא קונים שטויות בחנויות מזכרות (כמעט). אנחנו שומרים את הכסף לחוויות שישארו איתנו לנצח ולא על דברים שאנחנו לא צריכים ושתופסים מקום.
15. אני לא אצלם הכל כל הזמן: החוויות שאני אעבור ישמרו לי בזיכרון לעד. אני אבחר ליהנות מהרגע. טוב, 3 תמונות מכל מקום וזהו.

יאללה בלגאן!

אוהבים,

אמא ואבא

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

רוני גרפונקל שירלי גרפונקל נועם גרפונקל

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

יעל גרפונקל עידו גרפונקל